OSNOVNA ŠKOLA KRALJA TOMISLAVA

NAŠICE

KLASA: 003-06/15-01/02

URBROJ: 2149/13-01-15-2

Našice, 10. veljače 2015.

**ZAPISNIK**

osamnaeste sjednice Školskog odbora održane u utorak 10. veljače 2015. godine s početkom u 18,45 sati u zbornici nove školske zgrade u Našicama, Ulica Matice hrvatske 1.

**Nazočni**: Jasmina Vidaković, Vesna Kovačević - Tomić, Ivica Knežević, Ivan Matulić, Vlatka Zahirović - ravnateljica, Jasminka Živković - računovođa škole i Habiba Ribo - osoba na stručnom osposobljavanju kao zapisničar.  
**Nenazočni:** Valerija Šimić, Darija Vlajnić i Branko Malenica

Nazočno je 4 članova od ukupno 7 članova Školskog odbora.

Predsjednica Školskog odbora pozdravlja prisutne članove Školskog odbora, otvara

osamnaestu sjednicu Školskog odbora i konstatira potrebnu većinu za pravovaljano odlučivanje.

Predlaže se sljedeći

**DNEVNI RED**

1. Donošenje Odluke o usvajanju Zapisnika sedamnaeste sjednice Školskog odbora
2. Natječajni postupak – Hrvatski zavod za zapošljavanje, mrežne stranice, oglasne ploče, objava 28. siječnja 2015. godine za popunu sljedećih radnih mjesta:

* učitelj njemačkog jezika – određeno, puno radno vrijeme
* učitelj povijesti – određeno, nepuno radno vrijeme i dobivanje prethodne suglasnosti za zasnivanje radnih odnosa

Rok za prijavu kandidata bio je od 29. siječnja do 05. veljače 2015. godine

1. Donošenje odluke o usvajanju Financijskog izvješća za 2014. godinu.
2. Pitanja i prijedlozi i

**DOPUNA DNEVNOG REDA:**

1. Zasnivanje radnog odnosa bez objave javnog natječaja uz suglasnost Školskog odbora sukladno člancima 107., 114. i 118. stavka 1. Zakona o odgoju i obrazovanju u osnovnoj i srednjoj školi

Prisutni članovi Školskog odbora predloženi dnevni red i dopunu dnevnog reda jednoglasno usvajaju.

**Točka 1.**

Predsjednica izvješćuje o realizaciji zaključaka sedamnaeste sjednice Školskog odbora održane 23. siječnja 2015. godine.

Primjedbi na tekst zapisnika i zaključaka donesenih na prethodnoj sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik sedamnaeste sjednice Školskog odbora održane 23. siječnja 2015. godine.**

**Točka 2.**

Osnovna škola kralja Tomislava, Našice nakon iskazane prijave potrebe za popunom radnih mjesta i dobivene suglasnosti Ureda državne uprave Osječko-baranjske županije objavila je natječaj za popunu sljedećih radnih mjesta:

* **Učitelj njemačkog jezika -** određeno, puno radno vrijeme, zamjena za vrijeme bolovanja
* **Učitelj povijesti –** određeno, nepuno radno vrijeme, zamjena za vrijeme bolovanja  
  Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama školske ustanove, dana 28. siječnja 2015. Rok za prijavu kandidata bio je od 29. siječnja do 05. veljače 2015. godine.

Prijavu na natječaj za radnomjesto **učitelja njemačkog jezika** podnio je jedan kandidat. Prijava je pravovremena i potpuna.

Privitak: Tablica 1.

Ravnateljica objašnjava prisutnim članovima Školskog odbora da zbog bolovanja Perke Gabajček postoji potreba za popunom radnog mjesta učitelja njemačkog jezika, na određeno, puno radno vrijeme.

U skladu s tim, a prema člancima 107., 114. i 118. Zakona o odgojui obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14. ), ravnateljica predlaže zasnivanje radnog odnosa s **Martinom Jantoš,** **magistrom edukacije engleskog jezika i književnosti i njemačkog jezika i književnosti**, na određeno, puno radno vrijeme, zamjena za vrijeme bolovanja, a do povratka radnice na rad. Školski odbor suglasan je s prijedlogom ravnateljice za zasnivanje radnog odnosa s Martinom Jantoš i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Martinom Jantoš, magistrom edukacije engleskog jezika i književnosti i njemačkog jezika i književnosti, na određeno, puno radno vrijeme, zamjena za vrijeme bolovanja, a do povratka radnice Ane Katruše na rad.**

Prijavu na natječaj za radnomjesto **učitelja povijesti** podnijelo je dvanaest kandidata. Sve prijave su pravovremene i potpune. Nitko od prijavljenih kandidata ne ostvaruje pravo prednosti prema posebnom Zakonu, niti je podnio dokaz o tome.

Privitak: Tablica 2.

Ravnateljica objašnjava prisutnim članovima Školskog odbora da zbog bolovanja Anice Dundović postoji potreba za popunom radnog mjesta učitelja povijesti, na određeno, nepuno radno vrijeme.

U skladu s tim, a prema člancima 107., 114 i 118. Zakona o odgojui obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14.) ravnateljica predlaže zasnivanje radnog odnosa s **Đurđicom Pavlović, magistrom edukacije hrvatskog jezika i književnosti i magistra povijesti**, na određeno, nepuno radno vrijeme, zamjena za vrijeme bolovanja, a do povratka radnice na rad. Školski odbor suglasan je s prijedlogom ravnateljice za zasnivanje radnog odnosa s Đurđicom Pavlović i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Đurđicom Pavlović, magistrom edukacije hrvatskog jezika i književnosti i magistra povijesti, na određeno, nepuno radno vrijeme, zamjena za vrijeme bolovanja, a do povratka radnice Anice Dundović na rad.**

**Točka 3.**

Jasminka Živković upoznaje Školski odbor s pojedinim stavkama i nominalnim iznosima Izvještaja o prihodima i rashodima, primicima i izdacima te Bilanci za kalendarsku 2014. godinu u Osnovnoj školi kralja Tomislava.

Rasprave nema i Školski odbor jednoglasno donosi sljedeću

**ODLUKU**

**Školski odbor jednoglasno donosi Odluku o usvajanju Izvještaja o prihodima i rashodima, primicima i izdacima s pripadajućom Bilancom u Osnovnoj školi kralja Tomislava, Našice za 2014. godinu.**

**Višak prihoda u iznosu od 111.050, 00 kuna školska ustanova će iskoristiti za određene potrebe prema odluci ravnateljice.**

**Točka 4.**

Pitanja i prijedlozi:

Ravnateljica iznosi problematiku i upoznaje članove Školskog odbora, vezanu za preinaku športske dvorane za vrijeme igranja utakmica RK Nexe. Otvorena je kratka rasprava o tome kad bi bilo najpogodnije vrijeme za njene preinake radi sigurnosti učenika.

**Točka 5. – Dopuna dnevnog reda**

Ravnateljica objašnjava prisutnim članovima Školskog odbora da zbog bolovanja Ane Katruše postoji potreba za popunom radnog mjesta učitelja engleskog jezika, na određeno, puno radno vrijeme.

U skladu s tim, a prema članku 114. i 118. Zakona o odgojui obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14. ), ravnateljica predlaže zasnivanje radnog odnosa s **Dominikom** **Mihaljevićem,** **magistrom edukacije engleskog jezika i književnosti i magistrom edukacije povijesti**, na određeno, puno radno vrijeme, zamjena za vrijeme bolovanja radnice Ane Katruše. Školski odbor suglasan je s prijedlogom ravnateljice za zasnivanje radnog odnosa s Dominikom Mihaljevićem i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Dominikom Mihaljevićem, magistrom edukacije engleskog jezika i književnosti i magistrom edukacije povijesti, na određeno, puno radno vrijeme, zamjena za vrijeme bolovanja Ane Katruše do popune radnog mjesta natječajem, a najkasnije do 60 dana.**

Sjednica je zaključena u 19.25 h.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blanka Sertić, dipl. iur. Jasmina Vidaković